شەفەق نیوز/ ملەت “ئیمارا” خاوەن دابونەریت فرە ئەڵاجەویگ و خەیاڵیین!، چوینکە لەو باوەڕەن، خەفتن لە رووژەیل سێشەممە و جومعە لە گشت هەفتەیگ، بوودە هووکار هاوردن  فریشتە خەراوەیل، لەوەر ئەوەگ لەو دوو رووژە نیەخەفن، شەو تا شەوەکی خەریک تووتن کیشانن، ئەرا ئەوەگ رووحە خەراوەیل دویرەو بخەن.
رووژنامەی “دەیلی مەیل” لەبان پێگەی خوەی لەبان تووڕ ئینتەرنێت، بڕیگ وینەی مەردم “ئیمارا” بڵاوکردیە، ک لەبان بەرزایی “ئەلتیبلانۆ” ژیەن، ک دانشتگەیل رەسەن دەوڵەت پۆلیڤیان لە کیشوەر ئەمریکای باشوور، ئەو مللەتە  مەوقە و نیشانەیل ئەو دابونەریتە، گلەودەن ئەرا چەن  سەدەیگ وەرجە ئیسە، لەو رووژە دڵنگ تایبەت و ئەڵاجەوی پووشن.
